โปรเจกต์รันเวย์ ฤดูกาลที่ 7

**โปรเจกต์รันเวย์ ฤดูกาลที่ 7** เป็นรายการเรียลลิตีโชว์ค้นหานักออกแบบแฟชั่นของสหรัฐอเมริกา ออกอากาศครั้งแรกที่สหรัฐอเมริกา ในวันที่ 14 มกราคม พ.ศ. 2553  ทางช่องไลฟ์ไทม์ ในฤดูกาลนี้มีผู้เข้าแข่งขันทั้งหมด 16 คน และได้นางแบบชื่อดัง ไฮดี คลูม รับหน้าที่เป็นพิธีกรและกรรมการตัดสินในฤดูกาลนี้ ร่วมกับ ไมเคิล คอร์ส นักออกแบบแฟชั่นชื่อดัง และ นีน่า การ์เซีย บรรณาธิการนิตยสาร มารี แคลร์ นอกจากนี้ยังมี ทิม กันน์ มาเป็นที่ปรึกษาคอยให้คำแนะนำกับผู้เข้าแข่งขันอีกด้วย

## ผู้เข้าแข่งขัน
### นักออกแบบแฟชั่น
16 นักออกแบบในฤดูกาลนี้ ประกอบไปด้วย:

### นางแบบ
16 นางแบบในฤดูกาลนี้ ประกอบไปด้วย:

## ผลการแข่งขัน

:: กรรมการได้ให้โอกาสมิลาและเจย์ในการสร้างสรรค์คอลเลคชั่นสำหรับแสดงในรอบสุดท้าย โดยทั้งสองคนจะต้องเลือก 3 ชุดในคอลเลคชั่นที่คิดว่าดีที่สุดโชว์ให้คณะกรรมการได้ดูและกรรมการจะเลือกเพียงคนเดียวที่จะได้แสดงผลงานจริงที่แฟชั่นวีค (เซธ แอรอนและเอมิลิโอผ่านเข้ารอบไปก่อนหน้านี้แล้ว)

: ตามเดิมเคอร์รีคือผู้ที่ต้องออกจากการแข่งขัน แต่เนื่องจากวาเลเรียถอนตัว ทำใหเคอร์รีถูกเรียกกลับมาอีกครั้ง

## รายชื่อตอน
### ตอนที่ 1: Back to New York
ในตอนแรกของฤดูกาลที่ 7 ดีไซเนอร์ทุกคนได้เดินทางไปยัง เซ็นทรัลพาร์ก เพื่อพบกับ ทิม กันน์ และได้รับโจทย์แรกคือ ให้สร้างสรรค์ชุดที่แสดงถึงตัวตนในฐานะดีไซเนอร์ โดยดีไซเนอร์มีสิทธิ์เลือกผ้าที่จะนำไปใช้ในการทำชุดได้แค่ 5 แบบเท่านั้น ดีไซเนอร์ทุกคนมีเวลา 1 วันในการทำชุดให้เสร็จ และผู้ที่ชนะในโจทย์นี้จะได้รับสิทธิคุ้มกันไม่ถูกคัดออกในโจทย์ต่อไป

*กรรมการ: ไฮดี คลูม, นีน่า การ์เซีย, ไมเคิล คอร์ส
*กรรมการรับเชิญ: นิโคล ริชชี
*ผู้ชนะ: **เอมิลิโอ**
*ผู้ถูกคัดออก: **คริสเตียน**
*ออกอากาศ: 14 มกราคม พ.ศ. 2553

### ตอนที่ 2: The Fashion Farm
ในตอนนี้ ดีไซเนอร์ทุกคนได้รับโจทย์ให้สร้างสรรค์ชุดออกงานปาร์ตี้จากถุงกระสอบมันฝรั่งให้กับลูกค้าของพวกเขา ซึ่งก็คือนางแบบของพวกเขานั่นเอง โดยที่นางแบบจะมีสิทธิ์เลือกดีไซเนอร์ด้วยตัวเอง ดีไซเนอร์ทุกคนมีเวลา 1 วันในการทำชุดให้เสร็จ

*กรรมการ: ไฮดี คลูม, นีน่า การ์เซีย, ไมเคิล คอร์ส
*กรรมการรับเชิญ: ลอเรน ฮัตตัน
*ผู้ชนะ: **เจย์**
*ผู้ถูกคัดออก: **พาเมลา**
*ออกอากาศ: 21 มกราคม พ.ศ. 2553

### ตอนที่ 3: The Highs and Lows of Fashion
ในตอนนี้ ดีไซเนอร์ทุกคนได้เดินทางไปยัง พิพิธภัณฑ์ศิลปะเมโทรโปลิตัน และได้พบกับทิม กันน์ พร้อมกับชุดในตำนานจากดีไซเนอร์ชื่อดัง ไม่ว่าจะเป็น อีฟว์ แซ็ง โลร็อง, คริสตีย็อง ดียอร์, มาดาม เกรส์, และ กริสโตบัล บาเลนเซียกา จากนั้นพวกเขาจึงได้รับโจทย์ให้สร้างสรรค์ชุดสุดหรูที่เหมาะสมและคู่ควรกับชุดระดับตำนานเหล่านี้ โดยในครั้งนี้ดีไซเนอร์จะได้แข่งขันเป็นคู่ และได้รับเงินคู่ละ 500 ดอลลาร์ เพื่อสร้างสรรค์ชุดสำหรับโจทย์นี้ และมีเวลา 2 วันในการทำชุดให้เสร็จ

และในวันที่ 2 ของการแข่งขันในโจทย์นี้เอง ทิมได้แจ้งให้ดีไซเนอร์ทุกคู่ทราบว่า ทุกคู่จะได้รับอีก 1 โจทย์ นั่นคือการสร้างสรรค์ชุดโดยให้มีแรงบันดาลใจมาจากชุดของดีไซเนอร์คู่อื่น และมีงบให้แค่ 10% จากงบของโจทย์แรก (50 ดอลลาร์) เท่านั้น 

*กรรมการ: ไฮดี คลูม, นีน่า การ์เซีย, ไมเคิล คอร์ส
*กรรมการรับเชิญ: แมทธิว วิลเลียมสัน
*ผู้ชนะ: **มิลา**
*ผู้ถูกคัดออก: **ปิง**
*ออกอากาศ: 28 มกราคม พ.ศ. 2553

### ตอนที่ 4: Design Your Heart Out
ในตอนนี้ ดีไซเนอร์ทุกคนได้พบกับ ลิซ่า วอล์คเกอร์ รองประธานบริษัท Campbell Soup Company ผู้ผลิตซุปและอาหารกระป๋องรายใหญ่ระดับโลก โดยดีไซเนอร์ได้รับโจทย์ให้สร้างสรรค์ชุดสำหรับงานแฟชั่นวีคกาล่า ซึ่งชุดที่ออกแบบจะต้องมีสีแดง และมีวัสดุจากผลิตภัณฑ์แคมป์เบลล์เป็นองค์ประกอบ โดยชุดของเหล่าดีไซเนอร์จะถูกสวมใส่โดยหญิงสาวที่เป็นผู้ป่วยโรคหัวใจ เพื่อให้ตอบรับกับโครงการ Address Your Heart ดีไซเนอร์ทุกคนจะได้รับเงินคนละ 100 ดอลลาร์ เพื่อซื้อผ้าและวัตถุดิบสำหรับการทำชุด และมีเวลา 1 วันในการทำชุดให้เสร็จ ชุดที่ชนะในโจทย์นี้จะได้รับการตัดเย็บและวางจำหน่ายออนไลน์ผ่านทางเว็บไซต์ของรายการ ซึ่งรายได้จากการจำหน่ายชุดนี้จะมอบให้กับสมาคมโรคหัวใจแห่งอเมริกา (American Heart Association) ต่อไป

*กรรมการ: ไฮดี คลูม, นีน่า การ์เซีย, ไมเคิล คอร์ส
*กรรมการรับเชิญ: จอร์จีนา แชปแมน
*ผู้ชนะ: **เอมี**
*ผู้ถูกคัดออก: **เฮซุส**
*ออกอากาศ: 4 กุมภาพันธ์ พ.ศ. 2553

### ตอนที่ 5: Run for Cover
ในตอนนี้ ดีไซเนอร์ทุกคนได้รับโจทย์ให้ออกแบบชุดให้กับพิธีกร ไฮดี คลูม สำหรับใส่ถ่ายปกนิตยสารมารี แคลร์ ฉบับเดือนเมษายน 2553

*กรรมการ: ไฮดี คลูม, นีน่า การ์เซีย, ไมเคิล คอร์ส
*กรรมการรับเชิญ: โจแอนนา โคลส์
*ผู้ชนะ: **แอนโทนี**
*ผู้ถูกคัดออก: **แอนนา**
*ออกอากาศ: 11 กุมภาพันธ์ พ.ศ. 2553

### ตอนที่ 6: A Little Bit of Fashion
ในตอนนี้ ดีไซเนอร์ทุกคนได้รับโจทย์ให้ออกแบบชุดที่มีความทันสมัยให้กับเด็กสาวที่มีอายุระหว่าง 5-9 ปี หลังจากนั้นในวันถัดมา ทิมได้แจ้งให้ดีไซเนอร์ทุกคนทราบว่า ทุกคนจะต้องออกแบบชุดอีก 1 ชุด ให้กับนางแบบของพวกเขา ซึ่งต้องเป็นชุดที่มีความสอดคล้องและเข้าคู่กันกับชุดของเด็กสาว

*กรรมการ: ไฮดี คลูม, นีน่า การ์เซีย, ไมเคิล คอร์ส
*กรรมการรับเชิญ: โทรี เบิร์ช
*ผู้ชนะ: **เซธ แอรอน**
*ผู้ถูกคัดออก: **จานีน**
*ออกอากาศ: 18 กุมภาพันธ์ พ.ศ. 2553

### ตอนที่ 7: Hard Wear
ในตอนนี้ ดีไซเนอร์ทุกคนได้รับโจทย์ให้สร้างสรรค์ชุดโดยใช้วัสดุฮาร์ดแวร์และอุปกรณ์ช่างเป็นวัสดุในการทำชุด

*กรรมการ: ไฮดี คลูม, นีน่า การ์เซีย, ไมเคิล คอร์ส
*กรรมการรับเชิญ: อิซาเบล โทลีโด, สตีเฟน เว็บสเตอร์
*ผู้ชนะ: **เจย์**
*ผู้ถูกคัดออก: **เจสซี**
*ออกอากาศ: 4 มีนาคม พ.ศ. 2553

### ตอนที่ 8: The Elements of Fashion
ในตอนนี้ ดีไซเนอร์ทุกคนได้รับโจทย์ให้ออกแบบชุดโดยที่มีแรงบันดาลใจมาจากธาตุทั้ง 4 ได้แก่ ธาตุดิน, ธาตุน้ำ, ธาตุลม และธาตุไฟ

*กรรมการ: ไฮดี คลูม, นีน่า การ์เซีย, ไมเคิล คอร์ส
*กรรมการรับเชิญ: โรแลนด์ มัวเรต์
*ผู้ชนะ: **โจนาธาน**
*ผู้ถูกคัดออก: **เบน**
*ออกอากาศ: 11 มีนาคม พ.ศ. 2553

### ตอนที่ 9: Takin' It To The Streets
ในตอนนี้ ดีไซเนอร์ทุกคนได้รับโจทย์ให้ออกแบบชุดโดยที่มีแรงบันดาลใจมาจากลักษณะอันโดดเด่นของย่านต่างๆในนิวยอร์กซิตี โดยดีไซเนอร์จะแข่งขันกันเป็นคู่ และต้องทำชุดทั้งลุคกลางวันและลุคกลางคืน

*กรรมการ: ไฮดี คลูม, นีน่า การ์เซีย
*กรรมการรับเชิญ: ฟรานซิสโก คอสตา, มอลลี ซิมส์
*ผู้ชนะ: **เซธ แอรอน** และ **เอมิลิโอ**
*ผู้ถูกคัดออก: **เอมี**
*ออกอากาศ: 18 มีนาคม พ.ศ. 2553

### ตอนที่ 10: Hey, That's My Fabric
ในตอนนี้ ดีไซเนอร์ทุกคนได้รับโจทย์ให้สร้างสรรค์ชุดจากผ้าที่พวกเขาทุกคนได้ออกแบบลายผ้าด้วยตัวเอง

*กรรมการ: ไฮดี คลูม, นีน่า การ์เซีย, ไมเคิล คอร์ส
*กรรมการรับเชิญ: วิเวียน แทม
*ผู้ชนะ: **เอมิลิโอ**
*ผู้ถูกคัดออก: **แอนโทนี**
*ออกอากาศ: 25 มีนาคม พ.ศ. 2553

### ตอนที่ 11: Sew Much Pressure
ในตอนนี้ ดีไซเนอร์ทุกคนได้รับโจทย์ให้ออกแบบชุดสำหรับเดินบนพรมแดงให้กับพิธีกร ไฮดี คลูม

*กรรมการ: ไฮดี คลูม, นีน่า การ์เซีย, ไมเคิล คอร์ส
*กรรมการรับเชิญ: เจสสิกา อัลบา
*ผู้ชนะ: **เอมิลิโอ** และ **แอนโทนี**
*ผู้ถูกคัดออก: **โจนาธาน**
*ถอนตัว: **มาญา**
*ออกอากาศ: 1 เมษายน พ.ศ. 2553
*ในตอนนี้ มาญา ได้ถอนตัวออกจากการแข่งขัน ทำให้ แอนโทนี ได้รับสิทธิ์ในการกลับเข้ามาแข่งขันอีกครั้ง
*เอมิลิโอ เป็นดีไซเนอร์คนแรกในรายการที่ชนะการแข่งขัน 3 โจทย์ติดต่อกัน

### ตอนที่ 12: The Big, Top Designers
ในตอนนี้ ดีไซเนอร์ทุกคนได้รับโจทย์ให้ออกแบบชุดโดยที่มีแรงบันดาลใจมาจากการแสดงของคณะละครสัตว์ the Ringling Brothers and Barnum & Bailey Circus

ในการตัดสิน เอมิลิโอ และ เซธ แอรอน ถูกเลือกให้ผ่านเข้าสู่รอบสุดท้าย ในขณะที่ เจย์ และ มิลา จะยังได้รับโอกาสในการออกแบบคอลเลคชั่นสำหรับโชว์ที่แฟชั่นวีค แต่จะมีเพียงคนเดียวเท่านั้นที่จะได้ผ่านเข้ารอบสุดท้าย

*กรรมการ: ไฮดี คลูม, นีน่า การ์เซีย, ไมเคิล คอร์ส
*กรรมการรับเชิญ: ซินเทีย โรวลีย์
*ผู้ผ่านเข้ารอบสุดท้าย: **เอมิลิโอ** และ **เซธ แอรอน**
*ผู้ถูกคัดออก: **แอนโทนี**
*ออกอากาศ: 8 เมษายน พ.ศ. 2553

### ตอนที่ 13: Finale, Part I
ในตอนนี้ ดีไซเนอร์ทุกคนได้รับเงินคนละ 9,000 ดอลลาร์ และมีเวลา 4 เดือน ในการสร้างสรรค์คอลเลคชั่น 10 ชุด สำหรับแสดงรอบสุดท้ายที่นิวยอร์กแฟชั่นวีค

ก่อนการแข่งขันรอบสุดท้าย เจย์ และ มิลา จะต้องโชว์ชุด 3 ชุดในคอลเลคชั่นของตัวเองให้กรรมการได้พิจารณา เพื่อตัดสินเลือกดีไซเนอร์เพียงคนเดียวที่จะได้ผ่านเข้ารอบสุดท้าย ร่วมกับ เอมิลิโอ และ เซธ แอรอน

*กรรมการ: ไฮดี คลูม, นีน่า การ์เซีย, ไมเคิล คอร์ส
*ผู้ผ่านเข้ารอบสุดท้าย: **มิลา**
*ผู้ถูกคัดออก: **เจย์**
*ออกอากาศ: 15 เมษายน พ.ศ. 2553

### ตอนที่ 14: Finale, Part II

*กรรมการ: ไฮดี คลูม, นีน่า การ์เซีย, ไมเคิล คอร์ส
*กรรมการรับเชิญ: เฟธ ฮิลล์
***ผู้ชนะ โปรเจกต์รันเวย์ ฤดูกาลที่ 6**: **เซธ แอรอน เฮนเดอร์สัน**
*ผู้ถูกคัดออก: **เอมิลิโอ โซซา** (รองชนะเลิศอันดับ 1), **มิลา เฮอร์มานอฟสกี** (รองชนะเลิศอันดับ 2)
*ออกอากาศ: 22 เมษายน พ.ศ. 2553

## อ้างอิง

## แหล่งข้อมูลอื่น
* Project Runway Season 7 Website on MyLifetime.com

7